Čenstakavos Dievo Motinos ikona
Čenstakavos Dievo Motinos ikona (lenk. Czarna Madonna arba Obraz Matki Boskiej Częstochowskiej, lot. Imago thaumaturga Beatae Virginis Mariae Immaculatae Conceptae, in Claro Monte) – Dievo Motinos su Kūdikėliu odigitrijos tipo ikona, Jasna Guros šventovėje Čenstakavoje, Lenkijoje. Jos autorius nėra žinomas. Šis paveikslas yra garbinamas tiek tarp Romos katalikų, tiek tarp stačiatikių, yra laikomas stebuklingu. Šiuo metu tai vienas iš geriausiai atpažįstamų krikščionybės simbolių Lenkijoje.